MS «Gullaas»

MS «Gullaas» tidligere MS «Alice Riis» og MS «Solfjord», er et norsk lasteskip bygget ved Svendborg Skibsverft, Danmark, i 1987 som byggenummer 182. Skipet var et av seks søsterskip, kun to av disse opererte fortsatt i Norge i 2018, resten var solgt til rederi i Asia.  

MS «Gullaas» har en lengde på 67,35 meter og en bredde på 11,42 meter. Skipet er utstyrt med tungløftskran og har lastekapasitet på rundt 1200 tonn.

Historie 
Skipet ble levert som MS «Alice Riis» til Riis Shipping Aps i Danmark i 1987. I 1994 ble skipet solgt til Tønnevold & Clausen Rederi, og fikk nytt navn, MS «Thor Alice». To år senere, i 1996 ble skipet omdøpt MS «Southern Amedee», før det ett år senere gikk tilbake til navnet «Thor Alice». Skipet ble overført til Thor Rederi i 1998.

I 2007 kom skipet i norsk eie hos Jørgensen Sjøtransport, under navnet MS «Solfjord». Syv år senere, i 2014, ble skipet overført til rederiet Gull Sailor, som døpte skipet MS «Gullaas».

I 2021 grunnstøtte skipet ved Raudeberg på Vågsøy. Skipet kom seg løs for egen maskin.

Den 25. januar 2023 gikk skipet på grunn i Buefjorden, utenfor Bulandet. Skipet fikk skade på roret og ble slept til verksted av KV «Sortland».

Referanser

Eksterne lenker 
 
 

Norske lasteskip
Skip fra 1987
Artikler i sjøfart-prosjektet
Skip bygget i Danmark